Barcelona, 2011, Escola d'Administració Pública de Catalunya, 266 pàg., ISBN 978-84-393-8664-3.
Aquest estudi és fruit d'una subvenció de l'Escola d'Administració Pública de Catalunya destinada a elaborar treballs de recerca sobre Administració pública, i ha estat sotmès a una avaluació externa que n'ha validat el contingut i n'ha recomanat la publicació.
La present publicació és fruit d'una trajectòria de recerca centrada en l'avaluació de la formació.
Des del grup de recerca GIPE (Grup Interdisciplinari sobre Polítiques Educatives) estem treballant per crear metodologies i instruments que ajudin a les organitzacions en la complexa tasca d'avaluar la formació.
L'informe és integrat per dos estudis finançats per l'Escola d'Administració Pública de Catalunya que segueixen un mateix fil conductor.
El primer estudi avalua la transferència -o l'aplicació- de la formació per a personal directiu i comandaments i crea un sistema d'avaluació transferible a contextos similars, amb la posterior aplicació pilot del model a l'Administració pública catalana.
Els resultats d'aquest estudi ens van mostrar l'existència d'uns factors que afectaven l'eficàcia de la formació, és a dir, que en determinaven el nivell d'aplicació.
La voluntat d'aprofundir en aquesta descoberta ens va dur a elaborar el segon estudi: la identificació dels factors que determinen l'eficàcia de la formació a l'Administració pública, amb l'adaptació i l'aplicació d'un instrument innovador: l'inventari del sistema de transferència de l'aprenentatge ( Learning Transfer System Inventory, LTSI).
Els resultats d'aquest estudi ens van permetre fer una diagnosi dels factors que afavorien o dificultaven la transferència de la formació duta a terme en l'àmbit de l'Administració pública de Catalunya.
Una vegada presentats els estudis, esperem que tant els resultats com les conclusions i propostes que se'n deriven ajudin els professionals i investigadors de la formació contínua en la millora de l'eficàcia de la formació que reben els treballadors i les treballadores de les administracions públiques.
Pilar Pineda és doctora en Ciències de l'Educació (1994), professora titular d'Economia de l'Educació i Pedagogia Laboral a la UAB (des del 2000), i especialista en planificació i avaluació de la formació a les organitzacions.
Les seves principals línies de recerca són la formació i el treball, l'avaluació de la transferència i l'impacte de la formació, l'educació superior, i l'avaluació participativa d'intervencions educatives.
Ha publicat diversos llibres i articles sobre formació contínua i altres temes d'educació i treball.
Carla Quesada és tècnica d'educació i consultora en formació a les organitzacions.
Està duent a terme el doctorat en Educació a la UAB (des del 2009), sobre l'avaluació de l'eficàcia de la formació contínua a l'Administració pública catalana.
Col·labora amb el Grup Interdisciplinari sobre Polítiques Educatives (GIPE) com a tècnica de recerca.
M. Victoria Moreno és doctora en Ciències de l'Educació (2009).
Docent en els graus de la Facultat d'Educació de la UAB i consultora en formació a les organitzacions.
Forma part del Grup Interdisciplinari sobre Polítiques Educatives (GIPE), en què duu a terme recerques relacionades amb formació i treball, avaluació de la formació i educació superior.
La transferència en els models d'avaluació de la formació
Elements d'un model d'avaluació de la transferència
Plantejament metodològic i fases de la recerca
Primera fase: creació del model d'avaluació de la transferència de la formació contínua per a la funció directiva i la funció de comandaments intermedis i responsables
Segona fase: avaluació de la transferència de la formació contínua per a la funció directiva i la funció de comandaments intermedis i responsables
Perfil professional de les persones participants
Necessitats formatives i condicions preformació
Aprenentatge assolit i condicions de la formació
Millora de l'actuació professional i condicions postformació
Plantejament metodològic i fases de l'estudi
Instruments i tècniques de recollida de la informació
Mostra de l'estudi i participants
Disseny de l'anàlisi de la informació
Accions desenvolupades i temporització
Descripció del sistema de transferència de la formació de l'Administració pública
Anàlisi del sistema de transferència segons tipologies de factors
Descripció i anàlisi de la transferència de la formació de l'Administració pública